**5.b - Lektira – Mark Twain: *Pustolovine Toma Sawyera / Pustolovine Huckleberryja Finna***

Lektira koju ste dobili kao zadatak posljednja je lektira za ovu godinu. Možete birati bilo koji od dva navedena romana, oba su na stranici e-lektire. Već sam vam ranije rekao da trebate pisati bilješke tijekom čitanja. Molim vas da u njih probate unijeti svoje reakcije i mišljenja na događaje i postupke likova koji su se javljali dok ste čitali roman. Osim bilješki, vaš je zadatak detaljno opisati jednog od likova, najbolje da to bude glavni lik (Tom ili Huck). Imenujte njegove osobine, opišite izgled, dajte svoje mišljenje o njegovim postupcima, opišite njegove osjećaje i po mogućnosti poduprite svoje navode citatima iz djela. Neće biti dovoljno napisati „on je nestašan“ ili „on je dobar“ i slično – za tvrdnje morate imati nekakav dokaz zašto mislite da ima neku osobinu.

Opis treba biti opširan, napišite sve što možete o liku. Rok za predaju lektire je 27.5. (srijeda). Kad dođe vrijeme za predaju lektire, pažljivo uslikajte ono što ste napisali tako da se dobro može pročitati.

Ako imate problema s otvaranjem stranice e-lektire, javite mi se pa ću vam ja nekako poslati tekst. Ugodno čitanje!